V838 Monocerotis

V838 Monocerotis je hviezda v súhvezdí Jednorožec, jedna z najväčších známych hviezd. Objavená bola 6. januára 2002 istým amatérskym astronómom. Dnes je považovaná za jednu z najzaujímavejších premenných hviezd.

Jej presná povaha zatiaľ nie je jasná. Pôvodne sa predpokladalo, že ide o novu. Dnes sa astronómovia nazdávajú, že jej nedávny vývoj ju odklonil z hlavnej postupnosti a stáva sa z nej červený nadobor. Dovtedy sa však predpokladalo, že táto fáza trvá stoky až tisíce rokov, ale v prípade V 838 Monocerotis prebehla za niekoľko mesiacov. Môže tiež ísť o celkom nový druh eruptívnej premennej hviezdy. Hypotézy o príčine jej premennosti sú veľmi rôzne, niektoré naznačujú, že je súčasťou dvojhviezdy.http://techgenmag.com/2015/07/nasa-time-lapse-video-star-dying/ 

Prvé vzplanutie hviezdy bolo pozorované v januári 2002 a zopakovalo sa o niekoľko mesiacov neskôr, pričom jej jasnosť stúpla z 11. – 12. magnitúdy na 6,5 v priebehu jediného dňa. Bolo to približne deväťtisícnásobné zjasnenie. V 838 Monocerotis sa vtedy dočasne stala najjasnejšou hviezdou v Galaxii. Svetelné echá zo vzplanutí presvetlili priezračné obálky vyvrhnutého materiálu a v ich strede sa nachádza žiarivo červená hviezda spektrálneho typu K. Obálky boli vyvrhnuté hviezdou v minulosti, ale až do vzplanutí zostávali neviditeľné. Najväčšia obálka má priemer asi 6 svetelných rokov. Okrem toho odhodila hviezda počas vzplanutí aj časť vlastnej hmoty. V marci 2002 hviezda opäť zjasnela z magnitúdy 9 na 7,5 v priebehu niekoľkých dní. V súčasnosti má hviezda magnitúdu okolo 10 a je od nás vzdialená 20 000 svetelných rokov.

 Galéria 

 Referencie 

Kategória:Súhvezdie Jednorožec
Kategória:Dvojhviezdy
Kategória:Premenné hviezdy
Kategória:Nadobry
Kategória:Hviezdy typu K
Kategória:Červené nadobry